**Noteikumu** **"Grozījumi Ministru kabineta 2009. gada 3. novembra noteikumos Nr. 1290 "Noteikumi par gaisa kvalitāti”” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts, lai precīzi pārņemtu Eiropas Parlamenta un **Padomes 2008. gada 21. maija direktīvas 2008/50/EK par gaisa kvalitāti un tīrāku gaisu Eiropai (turpmāk – Direktīva 2008/50/EK) prasības**. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 14. maijā Latvija saņēma Eiropas Komisijas formālo paziņojumu pārkāpuma procedūras lietā Nr. 2020/2208, kurā norādīts, ka Latvijas Republika nav pareizi pārņēmusi šādas **Direktīva 2008/50/EK** prasības:  - **7. panta 3. punkta “a” apakšpunktā noteiktās prasības par paraugu ņemšanas vietām un nosacījumiem, kas jāievēro, ja plānots samazināt paraugu ņemšanas vietu skaitu;**  **- 15. panta 4. punkta prasības par to, ka daļiņu PM2,5 paraugu ņemšanas vietu izvietojumam un skaitam pienācīgi jāaspoguļo daļiņu vispārējo iedarbību uz iedzīvotājiem;**  **- 25. panta 5. punktu, kas attiecas uz sadarbības nodrošināšanu ar trešām valstīm un Eiropas Savienības kandidātvalstīm;**  **- 26. panta 1. punktu par pienācīgu un savlaicīgu sabiedrības informēšanu attiecībā uz pašvaldību izstrādātajiem gaisa kvalitātes plāniem;**  **- X pielikuma B un C iedaļu par ozona prekursoru mērījumiem.**  2020. gada 18. augustā Ministru kabinets apstiprināja Latvijas Republikas nostājas projektu par Eiropas Komisijas formālo paziņojumu pārkāpuma procedūras lietā Nr.2020/2208, kurā Vides aizsardzības un reģionālās attīstības ministrijai (turpmāk – VARAM) tika uzdots līdz 2021. gada 23. martam iesniegt izskatīšanai Ministru kabinetā noteikumu projektu "Grozījumi Ministru kabineta 2009. gada 3. novembra noteikumos Nr. 1290 "Noteikumi par gaisa kvalitāti"".  Vienlaikus 2020. gada 23. jūnijā ministrija saņēma papildus vēstuli no Eiropas Komisijas, kurā tikai izteiktas bažas par šādu Komisijas 2015. gada 28. augusta direktīvas (ES) 2015/1480, ar kuru groza dažus pielikumus Eiropas Parlamenta un Padomes Direktīvās 2004/107/EK un 2008/50/EK, ar ko paredz noteikumus attiecībā uz standartmetodēm, datu validēšanu un paraugu ņemšanas vietu izvietojumu gaisa kvalitātes novērtēšanai (turpmāk – Direktīva (ES) 2015/1480) normu pārņemšanu un īstenošanu:  - 4. pants, kas noteic, ka direktīvā noteiktās prasības jāīsteno līdz 2016. gada 31. decembrim. Spēkā esošo Ministru kabineta 2009. gada 3. novembra noteikumu Nr. 1290 "Noteikumi par gaisa kvalitāti" 8.3, 8.4 un 14.1punktā noteikti citi īstenošanas termiņi, jo sarunas par nepieciešamo finansējumu noteikto prasību īstenošanai ievilkās un nebija iespējams noteikt, ka minētās prasības būtu jāievieš jau 2016. gada beigās, kā to paredzēja Direktīvas (ES) 2015/1480 4. pants. Sarežģītā budžeta plānošanas procesa dēļ, finansējumu minētajā direktīvā noteikto prasību īstenošanai bija iespējams saņemt tikai 2018. gadā, tādēļ spēkā esošajos noteikumos noteikti citi direktīvas prasību īstenošanas termiņi.  - ar Direktīvu (ES) 2015/1480 grozītās **Direktīvas 2008/50/EK** III pielikuma C iedaļa. Saskaņā ar Ministru kabineta 2009. gada 3. novembra noteikumu Nr. 1290 "Noteikumi par gaisa kvalitāti" 11. pielikuma 3.2. apakšpunktā paredzētajiem valsts pasākumiem dokumentēšana ir vajadzīga tikai situācijā, kur paraugu ņemšanas ierīce ir novietota augstāk par četriem metriem virs zemes. Tas ir šaurāk par kritērijiem, kas norādīti ar Direktīvu (ES) 2015/1480 grozītās **Direktīva 2008/50/EK** III pielikuma C iedaļā.  Noteikumu projekts paredz precīzāk pārņemt iepriekš minēto direktīvu normas un novērst Eiropas Komisijas formālajā paziņojumā un 2020. gada 23. jūnija vēstulē norādītos pārkāpumus, lai izvairītos no jaunas pārkāpuma procedūras ierosināšanas par direktīvas prasību neprecīzu pārņemšanu. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM un valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” (turpmāk – LVĢMC). |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | LVĢMC, kas veic mērījumus, pašvaldības un sabiedrība. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada ietekmi uz tautsaimniecību un administratīvo slogu.  Noteikumu projekta prasības neskar  Nacionālā attīstības plāna rādītājus, konkurenci un nevalstiskās organizācijas.  Noteikumu projekta ietekme uz vidi un cilvēku veselību ir vērtējama pozitīvi.  Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1. **Direktīva 2008/50/EK;**  2. Direktīva (ES) 2015/1480. |
| 2. | Citas starptautiskās saistības | Nav. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula  Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | 1. **Direktīva 2008/50/EK;**  2. Direktīva (ES) 2015/1480. | | |
| A | B | C | D |
| Attiecīgā ES tiesību akta panta numurs | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos Eiropas Savienības tiesību aktos. |
| **Direktīva 2008/50/EK** | | | |
| **7. panta 3. punkta a) un b) apakšpunkts** | Noteikumu projekta 5. punkts | Pārņemts pilnībā | Neparedz stingrākas prasības. |
| **15. panta 4. punkts** | Noteikumu projekta 3. punkts | Pārņemts pilnībā | Neparedz stingrākas prasības. |
| **25. panta 5. punkts** | Noteikumu projekta 6. punkts | Pārņemts pilnībā | Neparedz stingrākas prasības. |
| **26. panta 1. punkta pirmais teikums.** | Noteikumu projekta 7. punkts | Pārņemts pilnībā | Neparedz stingrākas prasības. |
| **X pielikuma B iedaļas pirmais teikums** | Noteikumu projekta 10. punkts | Pārņemts pilnībā | Neparedz stingrākas prasības. |
| **X pielikuma C iedaļa** | Noteikumu projekta 11. punkts | Pārņemts pilnībā | Neparedz stingrākas prasības. |
| **Direktīva (ES) 2015/1480** | | | |
| Direktīvas 2015/1480 4.panta 1.punkts (kontekstā ar Direktīvas II pielikuma 1) punktu, kas groza Direktīvas 2008/50/EK I pielikuma C iedaļas 1.punkta ii) un v) apakšpunktu, kā arī Direktīvas II pielikuma 2) punkta b) apakšpunktu, kas groza Direktīvas 2008/50/EK III pielikuma D iedaļu). | Noteikumu projekta 1., 2., 4. un 8. punkts. | Pārņemts pilnībā | Neparedz stingrākas prasības. |
| Direktīvas 2015/1480 II pielikuma 2) punkta a) apakšpunkta i) apakšpunkts, ar kuru groza Direktīvas 2008/50/EK III pielikuma C iedaļas pirmās daļas otro ievilkumu. | Noteikumu projekta 9. punkts | Pārņemts pilnībā | Neparedz stingrākas prasības. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) 2020. gada 14. septembrī ievietots VARAM tīmekļvietnē [www.varam.gov.lv](http://www.varam.gov.lv) sadaļā “Normatīvo aktu projekti” un 2020. gada 15. septembrī Valsts kancelejas tīmekļvietnē [www.mk.gov.lv](http://www.mk.gov.lv) ar aicinājumu sabiedrības pārstāvjiem līdzdarboties noteikumu projekta izstrādē, līdz 2020. gada 25. septembrim rakstiski sniedzot viedokli par noteikumu projektu. |
| 3. | Sabiedrības līdzdalības rezultāti | Sabiedrības līdzdalības rezultātā nav saņemti iebildumi un priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | LVĢMC, VARAM, pašvaldības, kurām jāpublisko izsrādātie gaisa kvalitātes plāni. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
| 3. | Cita informācija | Nav |

Vides aizsardzības un reģionālās attīstības

ministrs J. Pūce

Maslova 67026586

lana.maslova@varam.gov.lv